ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ቀዳማይ ሚኒስትር ኣብዪ ኣሕመድ ጽባሕ ናብ ኣሜሪካ ክጉዓዝ'ዩ 25 ሓምለ 2018 ምንጪ ስእሊ, ALULA SOLOMON/FACEBOOK "እቲ ሓጹር ኣፍሪስና፤ ድልድል ክንሃንጽ ኢና" ብዝብል መሪሕ ሓሳብ ዝካየድ እዚ ኣኼባ እቲ ቀዳማይ ሚኒስትር ምስ ኣብ ዋሽንግተን፣ ሎስኣንጀለስን ሚኒሶታን ዝርከቡ ኣካላት ከራኽብ'ዩ ይብል ሓበሬታ ሓላፊ ቤት ጽሕፈት ቀዳማይ ሚኒስትር ኣቶ ፍጹም ኣረጋ። 63 ዝኾና ኣብ ሰሜን ኣሜሪካ ዝርከባ መራኸብቲ ሓፋሽ ማሕበረሰብ ድማ ነቲ ምድላዉ ሽፋን ክህባ ተዳልየን ኣለዋ። እዚ ምድላዉ ዘተሓባብራ ዘለዋ ኮሚቴታት እኹል ምድላዉ ከምዝገበራ ዝገለጸ ኣባል ኣብ ዋሽንግተን ትነጥፍ ዘላ ኮሚቴን ወካሊ ማሕበር ተጋሩ ሰሜን ኣሜሪካን መንእሰይ ኣሉላ ሰለሞን፡ ኣብ ምንቕቓሕ ተሳትፎ እቲ ማሕበረሰብን ሚዲያን ጽቡቕ ስራሕ ከምዝሰርሓ ሓቢሩ። ካብዚ ሓሊፉ ብኣምባሳደር ካሳ ተክለብርሃን ዝምራሕ ዓብዪ ኮሚቴ ሎጀስቲክስ ፕሮቶኮልን ደሕንነትን ኣድላዪ ዘበለ ምድላዉ ከምዝገበረ ንቢቢሲ ተዛሪቡ። "እቲ ምድላዉ ክልተ መልክዕ ዝሓዘ እንትኾን፡ ክሳብ 25 ሽሕ ሰባት ክሳተፉሉ'ዮም ተባሂሉ ትጽቢት ዝግበር ቀዳማይ ሚኒስትር ጥራሕ መደረ ዘስመዐሉ እቲ ሓደ'ዩ። እቲ ኻልኣይ ድማ ወከልቲ ዝተፈላለያ ማሕበራትን ካልኦትን1500 ሰባት ዝሳተፍሉ መድረኽ ሕቶን መልስን ኣሎ" ኢሉ። መጠንቀቕታ ኣብይ ኣሕመድ ክሳብ ክንደይ ግብራዊ'ዩ?
